cyanic-selkie/wikianc huggingface dataset:
Garry Birtles
Nottingham Forest
Birtles ble hentet til Nottingham Forest fra amatørligalaget Long Eaton United for GBP2000. Han spilte sin debutkamp på kant i mars 1977 i den tidligere 2. divisjonen i Englands ligasystem, mot Hull City. Han skulle ikke komme til å spille en førstelagskamp før i september 1978. Da Peter Withe ble solgt til Newcastle, og talentet Steve Elliott ikke ble et selvsagt førstevalg, åpnet muligheten seg for Birtles, som grep den og scoret sitt første mål for klubben i sin tredje kamp, i serievinnercupen, mot Liverpool. Birtles beholdte plassen resten av sesongen, med to scorede mål i 3-2-seieren i ligacupfinalen i 1979, og medalje i serievinnercupen i 1979. Han etablerte seg raskt som en klassespiss i England, med 14 mål i serien alene.
Birtles sikret seg en medalje til i serievinnercupen påfølgende sesong, da Nottingham Forest slo Hamburg i finalen. Han spilte også hver eneste seriekamp for Nottingham Forest dette året, og hadde 12 scoringer i serien.
Han startet 1980-81-sesongen med seks scoringer på ni kamper, før en overgang verdt GBP1,25 millioner førte ham til Manchester United.
Manchester United
Birtles spilte 28 kamper for Manchester United i ligaen første sesong, uten å score. Første mål i ligaen for klubben kom først i 1981-82-sesongen, hvor han scoret 11 mål på 36 kamper.
Returen til Nottingham Forest og senere karriere
I sin andre periode i Nottingham Forest var han til tider midtstopper. Imidlertid viste han seg fortsatt i stand til å score mål, spesielt i sesongene 1983-84, hvor han scoret 15 mål, og i 1986-87, hvor han kom opp i 14 scoringer.
Nottingham Forest-manager Brian Clough lot imidlertid Birtles gå gratis i 1987.
Etter et kort opphold i Notts County, endte Birtles sin karriere i Grimsby Town, hvor han hjalp klubben med to etterfølgende opprykk, i 1991 etter å ha spilt mer enn 400 ligakamper som profesjonell spiller.
Meritter
Grimsby Town
Olumslinna
Olumslinna (191-431, 10-432 ) er en vei i Jevnaker kommune. Den er en del av E16 (tidligere Riksvei 35), og er navnet på den bakken som går ut av Jevnaker i retning Lunner. Den starter i krysset E16 / Fylkesvei 240, ved Solbakken, og ender på kommunegrensen mot Lunner.
Veien fikk navnet sitt i 2010. Det var noe diskusjon om veien skulle hete Olumslinna eller Olimbslinna, fordi gården i området heter Midtre Olimb gård, men kommunen besluttet at navnet skulle være Olumslinna, fordi Olum er en gammel skrivemåte og uttale av dette navnet.
Veien ligger cirka 180 meter over havet ved Jevnaker kirke.
Tlatelolco-traktaten
Traktaten ble ratifisert av alle 33 stater i traktatsområdet. Cuba var det siste landet som ratifiserte traktaten, den 22. oktober 2002. Det finnes også to tilleggsavtaler: Den ene binder USA, Storbritannia og Nederland hva gjelder deres oversjøiske besittelser i traktatsområdet. Den andre tilleggsavtalen forbyr også Frankrike, Folkerepublikken Kina og Russland fra å omgå traktaten.
Den atomvåpenfrie sonen etablert gjennom traktaten overvåkes av OPANAL, Organisasjonen for forbud mot atomvåpen i Latin-Amerika.
Det var for sin innsats med denne avtalen at Alfonso García Robles og Alva Myrdal mottok Nobels fredspris i 1982.
Ulrik Mathisen
Ulrik Mathisen (født 18. januar 1999) er en norsk fotballspiller som spiller for.
Morten Jacobsen
Morten Bruun Jacobsen (født 15. desember 1987) er en norsk fotballspiller som spilte for det norske førstedivisjonslaget Moss FK. Jacobsen er midtbanespiller og har tidligere spilt for Sprint/Jeløy.
ElektroStat
ElektroStat var en årlig musikkfestival for elektronisk musikk, som ble arrangert i oktober/november i Oslo. Festivalen presenterte musikk innen sjangrene Synth pop, Electronic Body Music (EBM), Techno Body Music (TBM), Industriell metal, Goth, Neo-punk, New Wave og Dark Wave. Den ble etablert i 1999 under navnet Oslo Synthfestival, og skiftet navn til ElektroStat i 2005. Festivalen ble arrangert første gang på John Dee Live Club & Pub i november 1999, og den 17. og avsluttende festivalen på Pokalen i november 2015.
Søren Larsen
Søren Larsen (født 6. september 1981 i Køge) er en dansk fotballspiller som spiller angriper i den tyske klubben MSV Duisburg.
Larsens profesjonelle karriere begynte i Køge Boldklub, hvorfra han gikk til Brøndby IF og så til BK Frem, før han i 2004 skiftet til Djurgårdens IF i Sverige. Her ble han svensk pokalmester i 2004 og svensk mester i 2005. I 2005 blev han solgt til FC Schalke 04 for 17,5 millioner kr.
Han har spilt 15 A-landskamper på og scoret 11 mål. Han debuterte i 2005 mod. Han har også spilt 3 U21-landskamper (0 mål) og 11 U19-landskamper (4 mål).
Ann-Birgith Bårdsen Wærnes
Anne-Birgith Bårdsen Wærnes (født 1965) er en norsk lokalpolitiker, bosatt i Alta. Hun arbeider som vernepleier i Alta kommune.
NM i hopp uten tilløp 1938
NM i hopp uten tilløp 1938 var en del av NM i friidrett 1938.
Mesterskapet ble arrangert i Oslo 27. mars. Arrangør var Bækkelagets Sportsklub.
Python (mytologi)
Python (gresk: Πύθων, flertall: Πύθωνος) var jorddrage ved Delfi, alltid representert i gresk skulptur og vasemaleri som en slange. Den var lokalisert ved orakelet i Delfi som eksisterte som et kultsenter for hans mor Gaia («Jorden»). Pytho var det stedsnavn som erstattet det tidligere Krisa. Grekerne betraktet stedet som jordens sentrum, representert av en stein, omfalos eller navlen som Python voktet.
Python ble den ktoniske fienden til den senere olympiske guden Apollon som drepte ham og gjorde hans tidligere oppholdssted og orakel sitt eget og til det mest berømte blant alle grekere (og andre folkeslag) i antikkens Hellas. Endringene slik som disse i oldtidens myter kan reflektere en gjennomgripende endring i de religiøse konseptene i den greske antikke kulturen. En del endringer skjedde gradvis over tid mens andre skjedde brått, eksempelvis ved en større hendelse som en invasjon.
Varianter og tolkninger
Det er ulike varianter av Pythons fødsel og død. I de homeriske hymner til Apollon, nå antatt å ha vært komponert i 522 f.Kr. i klassisk tid, er det gitt en mindre detalj angående Apollons kamp mot slangen, i en del seksjoner identifisert som den dødelige Drakaina, eller hennes foreldre.
Den versjonen som Hyginus hevder at Zevs lå med gudinnen Leto, og da hun var gravid med Apollon og Artemis, sendte Hera uhyret Python til å jage Leto gjennom landet slik at hun ikke kunne føde noe sted hvor solen skinte. Således da Apollon vokste opp var han allerede en fiende av Python, og dro til fjellet Parnassos hvor slangen hadde sin bolig. Han jagde den til orakelet til Gaia ved Delfi, og der overskred han den hellige grense og drepte slangen med sine piler ved den kløft hvor prestinnen satt på sin offertripod.
Robert Graves, som jevnlig har lest primitive myter som en gjenfortelling av arkaiske politiske og sosiale opprør, i dette er det et ekko av grekernes erobringen av en førgresk helligdom. «Å blidgjøre den lokale oppfatning ved Delfi,» skrev han i The Greek Myths, «ble jevnlige gravleker instituert til ære for den døde helt Python, og prestinnene ble gjeninnsatt i sin posisjon.»
Denne politikken er uviss, men myten forteller at Zevs beordret Apollon til rense seg selv for vanhelligelsen og instituere de pythiske leker som Apollon selv ble beskytter av, da som en bot for sin vanhandling.
Erwin Rohde skrev at Python var en jordånd som ble erobret av Apollon, og begravd under Omfalos, og at det er et tilfelle hvor en gud setter opp sitt tempel på graven av en annen.
Prestinnen ved orakelet i Delfi ble kjent som Pythia etter stedsnavnet Pytho som grekerne forklarte var navngitt etter den døde slangens råtne (πύθειν) legeme ved styrken til Hyperion (titan) eller Helios (solen).
Károly (Karl) Kerényi har pekt på at eldre fortellingene nevner to drager, noe som kanskje var bevisst sammensmelt; den andre var en drage av hunkjønn (drakaina) som ble kalt for Delfyne i de homeriske hymner til Apollon, og som bodde sammen med en drage av hankjønn kalt for Typhon: «Fortellerne synes å ha forvekslet dragen til Delfi, Python, med Tyfon eller Typhoevs, den store fienden til Zevs." Slangen av hunkjønn (...) ble til sist en apolloniansk slange, og Pythia, prestinnen som ga orkelsvarene ved Delfi, ble navngitt etter ham. Mange bilder viser slangen Python som lever i vennskap med Apollon og vokter Omfalos, den hellige navnelstein og jordens midtpunkt, hvilket sto i Apollons tempel.»
Denne myten har blitt beskrevet som en allegori for spredningen av giftens tåke og skyer som oppsto fra dammer og myrer (Python) av solens stråler (Apollons piler).
100 proof
100 proof var et gammelt mål på alkoholinnhold i destillert alkohol (brennevin).
Metoden for å måle var at en laget en liten haug med svartkrutt. Denne ble dynket med sprit til den ikke kunne holde mer uten at det rant utover. Når en satte fyr på blandingen og den brant med klar blå flamme, var spriten «100 proof». Var den sterkere eller svakere enn 57,15 volumprosent, ble forbrenningen merkbart forskjellig. Målemåten er kanskje mest kjent fra «det ville vesten», hvor den fungerte fordi den var ukomplisert og bare behøvde ingredienser en hadde adgang til.
I USA brukes enheten i dag slik at 1 proof er 1/2 vol.%, mens «100 Brit.Proof» fortsatt er 57 %.
En del brennevinsprodusenter setter fortsatt på etiketter der alkoholstyrken oppgis til eksempelvis «80 proof», for å antyde at produktet holder på tradisjonene.
First Aid Kit
First Aid Kit er en svensk folkemusikkgruppe bestående av søstrene Johanna (født 1990) og Klara (født 1993) Söderberg, som med sine tette vokalharmonier og amerikanske country- og folkemusikk (indiefolk) som har tatt inspirasjon fra tradisjoner til navn som Fleet Foxes og Joanna Newsom. Med bakgrunn fra Enskede, den sørlige delen av Stockholm, begynte søstrene å skrive sanger sammen i 2007. Deres YouTube-video i 2008 var en versjon av Fleet Foxes' sang «Tiger Mountain Peasant Song» og spredte navnet deres på Internett, og søstrene fikk opptre sammen med Fleet Foxes med denne sangen på en konsert i Nederland. Da First Aid Kit framførte Patti Smiths sang «Dancing Barefoot» under den internasjonale Polarprisen i Stockholm i 2011 satt Patti Smith selv i salen og ble rørt. I februar 2012 opptrådte søstrene på Fredrik Skavlans TV-show.
Historie
Johanna og Klara Söderberg vokste opp i Svedmyra i Stockholm i en musikalsk familie. Deres far, Benkt Söderberg, var på 1980-tallet gitarist i gruppa Lolita Pop. I dag arbeider han som søstrenes lydtekniker og produsent. Mens Klara gikk på barneskolen søkte hun på Adolf Fredriks musikklasser, en grunnskole i Stockholm, men kom ikke inn. Som 12-åring oppdaget hun det amerikanske bandet Bright Eyes som kom til å inspirere henne. Senere oppdaget søstrene også Fleet Foxes og Joanna Newsom. Det var i deres musikalske tradisjoner duoen som tenåringer begynte å skrive egen musikk i 2007.
Samme år spilte de inn sangen «Tangerine» hjemme og sendte den til Sveriges radio hvor den ble spilt en del i løpet av sommeren. Senere det samme året signerte duoen kontrakt med Rabid Records, et plateselskap deleid av den svenske elektronikkduoen The Knife. I april 2008 ble deres debutplate utgitt, EP-en Drunken Trees, i Sverige. Det London-baserte plateselskapet Wichita Records utga platen på nytt året etter hvor antallet sanger ble utvidet med en utgave av Fleet Foxes' sang «Tiger Mountain Peasant Song». Samtidig ble det produsert og utgitt tre musikkvideoer hvor de framførte sine sanger i en svensk skog. I løpet av First Aid Kits første tid hadde søstrene en samling sanger som ble postet på det sosiale nettverkstedet MySpace, en av disse var «Cross Oceans», en nyinnspilling som senere kom med på albumet Drunken Trees.
Senior-senator
Senior-senator og junior-senator er navn som ofte benyttes i amerikanske medier til å beskrive amerikanske senatorer; den av de to senatorer fra en delstat som har lengst (uavbrutt) ansiennitet har hevd på å bli referert til som «senior» senator, og den andre blir referert til som «junior» senator. Hvis begge er innvalgt samtidig (for eksempel én i et ordinært valg og den andre samtidig for å fylle plassen etter en senator som har fratrådt sitt verv), vil den som velges for en full periode være senior.
First Aid Kit
Historie
Søstrene begynte deretter å arbeide med et fullengdealbum og balanserte skolearbeidet med innspillingen. Albumet The Big Black & the Blue ble utgitt den 25. januar 2010 sammen med singelen «I Met Up with the King». Den debuterte på 30.-plass på den svenske albumlisten. I september ble også «Ghost Town» utgitt som singel med Fever Ray-sangen «When I Grow Up» som B-side. Ingen av albumets singler ble salgsmessige suksesser. Utgivelsen av debutalbumet Big Black & The Blue ble etterfulgt av en omfattende turné, til sammen rundt 100 framføringer i Storbritannia, USA, Canada, Australia, New Zealand og deler av Europa, og hvor de var fremste navn på torsdagen ved den spanske Primavera-festivalen i Barcelona. Mens de spilte en konsert i Nashville i USA ble de overhørt av White Stripes-sangeren og plateprodusenten Jack White som ønsket å spille en singel med dem. Resultatet ble Buffy Sainte-Maries kjente antikrigssang «Universal Soldier», framført som en melankolsk hymne, og «It Hurts Me Too» av Melvin London. Singelen gikk i Jack Whites plateserie «Third Man Records' Blue Series».
Senior-senator
Det er ingen nedfelte forskjeller i rettigheter eller makt, selv om senatets regler gir mer makt til senatorer med lenger ansiennitet. Generelt sett vil senior-senatorer ha mer makt, men det å være medlem av majoritetspartiet er likevel en viktigere fordel enn å være senior.
Noen av frynsegodene ved ansiennitetsfordel i USAs senat:
First Aid Kit
Historie
I februar 2011 samarbeidet duoen med bandet Bright Eyes og sistnevntes sang «Lua». Det ble senere opplyst at søstrenes kommende album ville bli produsert av Mike Mogis fra Bright Eyes. Innspillingen skjedde i Mogis' studio i Omaha i Nebraska. Albumet The Lion's Roar ble sluppet i januar 2012 og ble duoens første album på listene i USA og i Storbritannia, og klatret til topp på albumlistene i Sverige. På albumet var den bittersøte countrysang «Emmylou», drevet fram med en pedal steelgitar, som hyllet to store sangerpartnere — Gram Parsons og Emmylou Harris samt Johnny Cash og June Carter. Den drømmeaktige «In The Hearts Of Men» og «Blue» er en framvisning av søstrenes tette og utsøkte harmonier. Andre høydepunkter var den vakre «New Year's Eve» og den oppløftende finalen «King Of The World» med mariachiblåsere.
Senior-senator
Lenger ansiennitet medfører tradisjonelt større innflytelse. Som en følge av det er det nokså vanskelig for de medlemmer med kort ansiennitet i begge kongressforsamlingene å ha særlig stor innflytelse på den politikk som føres.
First Aid Kit
Historie
Begge sangene «The Lion's Roar» og «Emmylou» ble fulgt av musikkvideoer. Førstnevnte viste søstrene sammen med andre unge kvinner som i et følge går inn i en skog og det hele minner om en wiccaprosesjon, mens sistnevnte video viser dem i en form for hippiaktige eller new age-inspirert framtoning med lange skjørt og hår i Joshua Tree nasjonalpark i USA, det samme landskapet som U2 gjorde kjent. Videoene er mer å betrakte som stemningsbilder enn narrative framføringer.
I februar 2013 vant søstrene den nordisk albumpris med engelsk tittel, Nordic Music Prize, for det beste nordiske albumet i året som gikk. First Aid Kits andrealbum The Lion's Roar var på forhånd klar favoritt til få albumprisen for 2012, og overbeviste den internasjonale juryen som velger vinneren. «Ingen i juryen kunne se forbi kraften i dette albumet. Låtskrivingen er delikat, melodiene tidløse, vokalharmoniene hjerteskjærende vakre. Det er en varme her som stråler ut fra Skandinavias hjerte. Samtidig sniker det seg under huden på den amerikanske drømmen, på en måte bare utenforstående kan klare å få til. Spesielt de to,» skrev juryen i sin begrunnelse.
I 2012 var søstrene med på Blood Music "Glad That You Called" og Bright Eyes "We Are Gonna Be Friends". I 2013 var Klara Söderberg med på Emil Jensen "Radioaktivitet", det er første innspillingen hvor hun synger på svensk. Begge søstrene var med på Van William "Revolution" i 2016, og i 2017 var de sammen med Silvana Imam med på Håkan Hellström sin "Du fria" (rullande åska live).
I mars 2014 kom "My Silver Lining" som første singel fra albumet Stay Gold som kom i juni. Det var også produsert av Mike Mogis i Omaha. Albumet Stay Gold nådde førsteplass på den norske Topplista, og sto på lista i 16 uker. First Aid Kit turnerte sommeren 2017 hvor de også spil sanger fra deres kommende album Ruins som kom i januar 2018.
I 2019 mottok First Aid Kit sin andre nominasjon som Best International Group ved Brit Award.
Christian Nagiller
Christian Nagiller (født 24. juni 1984 i Hall in Tirol) er en tidligere østerriksk skihopper. Nagiller deltok i verdenscupen fra 2000 til 2004. Hans største suksess var en seier i januar 2003 i Hakuba og en andreplass i Sapporo to dager senere.
Fraates I av Partia
Fraates I (persisk: فرهاد يکم‎) var konge av Partia i tiden ca. 168–165 f.Kr., kanskje etterfulgte han sin far Friapitios (185–170 f.Kr.) på tronen, men antydninger avdekket fra Nisa synes å forslå at en sønnsønns sønn av Arsakes I styrte for en tid, antagelig mellom 170 og 168 f.Kr. etter Friapitios' død. I denne rekonstruksjonen ble den ellers ukjente «Arsakes» etterfulgt av Fraates.
Fraates drev krig i fjellene og underkastet amarderne, et fjellfolk som oppholdt seg i den østlige delen av Elburzfjellene, sør for Det kaspiske hav. Fraates døde relativ ung og utpekte som sin etterfølger ikke en av sine sønner, men sin bror Mitridates I (165–132 f.Kr.).
Krig mot amardere
På denne tiden var amardere formelt underlagt Selevkideriket, men det er ikke nedtegnet eller bevart klager eller krav om støtte fra Selevkos IV Filopator mot aggresjonen til kongen i Partia. En årsak til Selevkiderikets manglende interesse for hva Partia var involvert i, var at riket var svekket og preget den tidligere tapte krigen mot Romerriket (192–188 f.Kr.). Selevkos IV kan også ha vurdert det fjerntliggende amarderne som for ubetydelig og for fattig til at det var verdt å gå i konflikt med Partia over.
Krig i Media Rhagiana
Da Fraates ikke fikk motstand fra Selevkideriket da han underla seg amarderne, synes det som om han besluttet å fortsette til neste nærliggende område å underlegge seg: Et område, Media Rhagiana, umiddelbart vest for den kaspiske porten (også kalt for «aleksanderporten»), et smalt område i et sørvestlige hjørnet av Det kaspiske hav som tradisjonelt tilhørte Media (Assyria). Det var en naturlig fruktbar region med vann fra tallrike elver fra fjellene rundt. Området var ikke stort, meget smalt og langt, og hadde således naturlig strategisk betydning.
Etter at Fraates befestet den kaspiske porten og etablert besettelse på slettelandet bortenfor, forflyttet han en større andel av amarderne fra deres fjellhjem til byen Sjaraks (gresk: Χάραξ, Charax, «festning»), vest for porten, antagelig på de ruiner som i dag kalles Uewanikif. Denne etableringen synes å fungere både som et sterkt forsvarsanlegg mot angripere og som en trussel mot de umiddelbare regionene.
Død og etterfølger
Fraates' tid som konge ble kortvarig, fra 168 f.Kr. til 165 f.Kr. Han døde før han kunne gjennomføre ytterligere erobringer. Han døde ikke brått, kanskje av sykdom eller livstruende skader, og var i stand til å bestemme sin etterfølger. Han valgte sin bror Mitridates I. Antagelig må han vurdert at Partia trengte en kraftfull leder for både å forsvare seg mot aggresjon fra Syria eller Baktria og for økte militær erobring. Hans egne sønner var antagelig mindreårig og således ikke egnet. Han sto antagelig svært nær sin bror, antagelig hadde han fungert som nestkommanderende, og på sine mynter hadde tatt navnet eller epitetet Filadelfos («elsker sin bror»).
Fraates' sønn Fraates II ble senere konge, utnevnt av sin onkel Mitridates I i 132 f.Kr., og da i henhold til visjonen om at Partia skulle ha en sterk konge som kunne fortsette politikken med økt erobring.
Yankiel León
Yankiel León (født 26. april 1982 i Jobabo) er en cubansk amatørbokser, som konkurrerer i vektklassen bantamvekt. Leons største internasjonale resultat er en sølvmedalje fra Sommer-OL 2008 i Beijing, Kina. Han har også gull fra junior-VM i 2000. Han representerte Cuba under Sommer-OL 2008 der han altså tok sølvet bak Enkhbatyn Badar-Uugan fra Mongolia.
Meldefly
Meldefly (Trachea atriplicis) er en sommerfugl som tilhører familien nattfly (Noctuidae). Den er funnet på Sørlandet og det sørligste Østlandet i Norge, men er sjelden.
Utseende
Et middelsstort (vingespenn 41 – 47 mm), grått og grønt nattfly. Arten er umiskjennelig på grunn av forvingens friskt grønne flekker. Forkroppen (thorax) er grønnaktig grå, lysere på sidene. Forvingen er grå med store, grønne flekker. Nyre- og ringmerkene er grønne, under dem er det et trapesformet, hvitt merke. Langs ytterkanten går det en uregelmessig, hvit siksak-linje. Bakvingen er lyst brungrå, lysere ved roten.
Levevis
Arten lever på enger, strender og andre åpne områder. Larvene lever på melder (Chenopodium spp. og Atriplex spp.), syrer (Rumex spp.) og andre lave urter om høsten. De voksne sommerfuglene flyr om natten i juni – juli. Arten kan vandre en del.
Utbredelse
Arten finnes i Europa, unntatt lengst i nord, og videre østover til Japan. I Norge forekommer den langs kysten fra Oslofjorden vestover til Kristiansand, det finnes dessuten et isolert funn fra Koppang i Hedmark.
Tore Sanner
Nils Tore Sanner (født 2. juli 1935, død 5. april 2021) var en norsk kreftforsker. Han var professor og forskningssjef ved Det Norske Radiumhospital, Institutt for kreftforskning. Han har tidligere virket som professor i arbeidslivskjemi ved Universitetet i Oslo.
Sanner var utdannet cand. real. i biokjemi fra universitetet i Oslo. Han tok doktorgrad i 1965 på indirekte effekter av ioniserende stråling på biologiske systemer. Hovedvekten av hans forskning har dreid seg om hva som leder til utvikling av kreft.
Fra 1989 til 1993 ledet Sanner Sosialdepartementets arbeidsgruppe for oppfølging av handlingsplanen for et røykfritt Norge år 2000.
Sanner mottok i 1996 Karl Evangs pris for sin innsats som «særdeles viktig og dyktig pådriver i helseopplysningsarbeidet i det tobakksskadeforebyggende arbeidet gjennom mange år» (Helsetilsynets begrunnelse).
Han er far til politikeren Jan Tore Sanner.
Lord
Lord er den engelske betegnelsen for det norske ordet herre, og kan ha forskjellig betydning i forskjellige sammenhenger.
I Storbritannia er ikke Lord en adelstittel, men benyttes som formell om- og tiltaleform. Det gjelder særlig for baroner, som sjelden om- eller tiltales på annen måte, men også markier, jarler og vicomter.
Madacryptus
Madacryptus er en slekt med biller som tilhører familiegruppen bladbiller (Chrysomelidae).
Utseende
Madacryptus er små til middelsstore (2,2 - 7,5 millimeter), blanke bladbiller, gjerne gulbrune eller svarte. De er korte, og butte både foran og bak. Det siste leddet av bakkroppen er synlig bak dekkvingene. Antennene er middels lange, fine. Pronotum er klokkeformet sett ovennfra. Hodet er synlig ovenfra.
Utbredelse
Slekten er utbredt på Madagaskar og Mauritius.
Systematisk inndeling
Artene ble tidligere plassert i slekten Cryptocephalus.
Egå kirke
Egå kirke er en kirke i Egå sogn i Aarhus, Danmark. Kirken ligger omtrent 9 km nord for Aarhus sentrum, og vest for Risskov og Aarhus bukt. Kirken er en del av Folkekirken, og sognet har en befolkning på omtrent 5 199 per 1. januar 2019. I middelalderen var kirke viet til Judas Taddeus og apostelen Simon seloten.
Arkitektur
Kor og midtskip ble oppført i romansk stil på det 12. århundre. Veggene var av rå kampestein med kvadersten i hjørnene, vinduene og dørene. De buede dørene har blitt preservert, men den nordlige døren er sperret av og det er kun den sørlige som er i bruk. Tårnet og våpenhuset ble oppført mellom det 12. og 16. århundre i gotisk stil. Åpningene i tårnet ved klokkerommet er delt inn av runde søyler, trolig inspirert av Aarhus domkirke. Det ble installert hvelv i koret og midtskipet rundet 1500. Våpenhuset har en minnesstein for adelsmannen Anders Petersen (død 1650).
Møblementet er godt bevart. Forsiden på alterbordet er dekket av et panel med en avbildning av Kong David, og våpenskjoldene til biskop Ove Bille og kantor Georg Samsing, som donerte panelet. Altertavlen i renessansestil er fra omtrent 1600 med original malerier. Prekestolen ses på som en av de best bevarte i Danmark. Den har doble inngraverte buer og utprydede sirkler, og er datert til rundet 1500. Orgelet er nytt, fra 1981, men er plassert i et orgelhus fra slutten av 1700-tallet. I koret befinner det seg også en figur i stein for Maren Wellomsdatte (død 1650) og to menn. Den romerske døpefontenen er dekorert med to løver rundt et delt hode.
Jason Lamy-Chappuis
Jason Lamy-Chappuis (født 9. september 1986 i Missoula i delstaten Montana i USA) er en fransk kombinertløper som har konkurrert siden 2002. Han har vunnet VM-gull og OL-gull i kombinert, og har tre sammenlagtseire i verdenscupen. Han har tyve individuelle seire i verdenscupen (per mars 2012).
Han har også drevet med skihopping, der han har 207,5 meter som personlig bestenotering, satt i Planica 21. mars 2007. Han deltok i lagkonkurransen i Planica i 2011, og kom til finaleomgangen og ble nr. 8.
Sara Helene Weedon
Sara Helene Weedon (født Petersen 5. desember 1875 i Langesund, død 1. mars 1925 i Oslo) var en norsk forfatter, oversetter og lærer.
Liv og virke
Sara Helene Weedon arbeidet etter endt lærerutdannelse som guvernante og lærer. År 1900 gjennomførte hun et utenlandsreise på stipend fra onkelen Jens Skougaard. Hun tilbrakte blant annet noen måneder ved Royal Holloway College ved University of London, før hun sammen med svigerinnen Ingrid reiste til Lake District, og deretter til Frankrike, Italia og Tyskland. Hun bodde en tid hos familien Skougaard i Memel, og traff sin fremtidige ektemann i Elbeuf i Normandie.
romandebuterte i 1912 med ungpikeboken Lyse mennesker. Siden fulgte Oldefars daler – Mette Max's kjærlighetshistorie (1913), Eremitagen paa Rodeløkken (1915) og Ungdom – en sommerhistorie (1917). I disse bøkene gjenkjennes ofte hennes barndoms Langesund. Handlingen i Eremitagen paa Rodeløkken er lagt til Kristiania. Sammen med Elise Storsteen og Anne Berner skrev hun Sara Helene Skougaard – til hendes minde 1813–1913, en bok om hennes mormor, som hun også var oppkalt etter. Hun etterlot seg manuskriptet Om Eventyrenes Oprindelse.
Blant hennes oversettelser til norsk er Den Nye Verdenskeiser. Zions Lærde Ældstes Protokoller, det antisemittiske falskneriet kjent som Sions vises protokoller. Boken var oversatt fra den engelske utgaven The Jewish Peril, og ble utgitt på norsk i 1920.
Sara Helene Weedon ble alvorlig syk i 1920, og døde etter fem års lidelser.
Familie
Sara Helene Weedon var datter av skipsreder og trelasthandler Niels Beylegaard Petersen og Adelheid Margrethe Skougaard. Hun ble 3. mai 1906 gift i Kristiania med den engelske translatøren, språklæreren og visekonsulen Walter Henry Weedon (1873–1948).
Begumpet lufthavn
Begumpet lufthavn, også kalt Hyderabad lufthavn, er en lufthavn ved storbyen Hyderabad i delstaten Telangana i India. Den har vært benyttet til både sivile og militære formål og var, inntil åpningen av Rajiv Gandhi internasjonale lufthavn i 2008, hovedlufthavn for Hyderabad.
Flyplassen ble anlagt på 1930-tallet og var viktigste lufthavn i staten Hyderabad, før denne ble innlemmet i India i 1948. En ny terminalbygning ble reist i 1937. Staten Hyderabads flyselskap Deccan Airways trafikkerte ut fra Begumbet lufthavn. Før dette selskapet ble etablert, var flyplassen ble også benyttet av Hyderabad State Aviation Club, jernbanens Air Transport Service og Tata Airlines.
Under andre verdenskrig ble No. I Elementary Training School lagt til Begumpet lufthavn for å trene piloter til det indiske luftforsvaret.
John Anthony Donovan
John Anthony Donovan (født 5. august 1911 i Chatham i Ontario i Canada, død 18. september 1991 i Sylvania i Ohio i USA) var en kanadisk-amerikansk katolsk prelat som var biskop av Toledo i Ohio.
Bakgrunn
John Anthony Donovan innvandret til USA. Han studerte filosofi og katolsk teologi ved Sacred Heart Seminary i Detroit og ved Det pavelige universitet Gregoriana i Roma. Han var alumne ved Pontifical North American College.
Hjelpebiskop i Detroit
Den 6. september 1954 utnevnte pave Pius XII ham til titulærbiskop av Rhasus og til hjelpebiskop i Detroit. Erkebiskopen av Detroit, kardinal Edward Aloysius Mooney, bispeviet ham den 26. oktober samme år; medkonsekranter var biskopenn av Grand Rapids, Allen James Babcock, og hjelpebiskop i Detroit Alexander Mieceslaus Zaleski. Som hjelpebiskop hadde han også hyrdeansvar for menigheten St. Veronica i East Detroit.
Han deltok på alle fire sesjoner av Andre Vatikankonsil.
Biskop av Toledo
Pave Paul VI utnevnte ham den 25. februar 1967 til biskop av Toledo. Han ble innført i embedet den 18. april samme år. Den 29. juli 1980 innvilget pave Johannes Paul II hans avskjedssøknad.
Halikarnassos
Halikarnassos (gresk: Ἁλικαρνᾱσσός, Halikarnassós eller Ἀλικαρνασσός, Alikarnassós; tyrkisk: Halikarnas) var en gresk antikk by lokalisert hvor det moderne Bodrum i Tyrkia ligger i dag. Det var lokalisert i sørvestlige Karia som et malerisk sted ved Kosgulfen i Anatolia. Byen var kjent for graven til Mausollos, opprinnelsen til ordet mausoleum, som ble bygget en gang mellom 353 og 350 f.Kr., og var en av de syv underverker i antikkens verden. Byen var en del av Perserriket inntil det ble erobret av Aleksander den store ved beleiringen av Halikarnassos i 334 f.Kr.
Halikarnassos besto opprinnelig av kun en liten øy i nærheten av kysten som var kalt Zephyria, noe som også var det opprinnelige navnet til bosetningen og er i dag stedet for den store Sankt Peter-festningen, bygget i 1404 av hospitallerordenen av Sankt Johannes fra Rhodos (senere kjent som Malteserordenen). I løpet av tiden ble øya en del av fastlandet og byen utvidet seg til den også innbefattet Salmakis, en eldre by opprinnelig tilhørende legerne og karierne, og ble lokaliseringen av en senere byborg.
Tidligste historie
Stedet som utgjør Halikarnassos har lang historie. Arkeologiske utgravninger viser menneskelig bosetning tilbake til minst rundt 1200 f.Kr. Mange sivilisasjoner har hatt sitt hjem her. Opprettelsen av byen hviler på flere tradisjoner, den fremste er at den ble opprettet som en dorisk koloni, og figurer på mynter med avbildninger av Medusa, Athene, Poseidon eller treforken, støtter uttalelsen at moderbyene var Troizen og Argos på Peloponnesos. Historikeren Herodot, som selv var født i Halikarnassos i 484 f.Kr., uttalte at dorerne grunnla byen. Likevel har det nok vært flere folkeslag involvert, blant annet de stedegne folkene kariere og lelegere som allerede var i sørvestlige Anatolia da de gresktalende innvandrerne kom dit. Disse folkene blandet seg med den gresktalende.
Homer forteller at kariere hjalp til med å forsvare Troja. Innbyggerne synes å ha akseptert Anthes, en sønn av Poseidon, som deres legendariske grunnlegger, slik Strabon har nevnt, og de var stolte av tittelen Antheadæ. Herodot hevdet vagt at ved et tidspunkt var hele vestkysten av Anatolia (Mysia, Lydia og Karia) befolket av ett etnisk folk som var inndelt i tre «brødrefolk», skjønt de to fremste byene i Karia (Miletos og Halikarnassos) hadde opplagt ulik etnisk sammensetning da den anatoliske vestkysten snakket tre særskilte gresk dialekter, oppblandet med lokalbefolkningens språk. To inskripsjoner fra Halikarnassos fra 400-tallet var på jonisk gresk, ikke dorisk gresk, hvilket indikerer at byen hadde en mangfoldig eller endret etnisk sammensetning, og muligens årsaken til at byen ble ekskludert fra de hendelser i de doriske byene i nabolaget. Både kariske og greske navn opptrer sammen i inskripsjoner, noe som igjen støtter at byen besto av en etnisk sammensatt befolkning.
Fra tidlig av ble Halikarnassos medlem av det doriske hexapolis (seks byer) som også omfattet Kos, Knidos, Lindos, Ialysos, Kameiros (de tre siste på Rhodos), men ble senere utelate fra forbundet. Den grunnleggende årsaken var antagelig langt mindre trivielt enn den som er oppgitt, men kan ha vært den utløsende grunnen: medlemmene av forbundet deltok i felles festival, de triopiske leker i nærheten av Knidos, og Herodot forteller at en Agasikles tok hjem til Halikarnassos en pris som han hadde vunnet, men istedenfor å dedikere den slik skikken var til Apollons tempel, tok han prisen med til sitt eget hjem.
Om Pisindalis, hennes sønn og etterfølger, er det lite som er kjent. Etter perserkrigene gikk Halikarnassos inn i Det athenske sjøforbundet. Den neste som hadde makten i byen var tyrannen Lygdamis. I 457 f.Kr. var det et forsøk på et opprør mot ham, og en av opprørerne som ble drept var poeten Panyassis. Hans nevø, eller kanskje en yngre fetter, var Herodot, den senere berømte historikeren. I løpet av opprøret (rundt 457 f.Kr.). ble Herodot tvunget til å flykte til Samos, antagelig begynnelsen på hans mange reiser.
Hekatomnos' dynasti
Kongefreden en allianse som ble beseglet mellom perserkongen og Sparta i 386 f.Kr. førte til Halikarnassos havnet under Perserriket. Hekatomnos, konge av Karia, ble persisk satrap. Han styrte fra 404 f.Kr. til 358 f.Kr. og etablert sin slekt som kongelig dynasti. Han etterlot seg tre sønner: Maussolos, Idrieus, og Pixodaros – og alle sønnene etterfulgte ham. Han hadde også to døtre, Artemisia og Ada, gift med sine brødre, Maussolos og Idrieus.
Maussolos flyttet sin hovedstad fra Mylasa til Halikarnassos. På denne tiden hadde byen en økonomisk vekst, basert på handel, seiling og båtbygging. Opprinnelig var byen omgitt av Zephyrion i øst på en egen øy, og hvor grekerne først hadde bosatt seg, og Salmakis i vest hvor karierne og muligens de tidligere lelegerne hadde levd. Mellom disse lå nekropolis. Handelen ble gjort ved Agora ved havnen.
Maussolos bygget om byen og utvidet den betydelig. Han fraktet inn folket fra flere av landsbyene rundt og byde boliger for dem. Den nye byen ble sentrert rundt havnen, noe som ga den utforming som et gresk teater med sin sirkulære, innesluttede havn (λιμην κλειστός) og med byen selv som steg opp ved høyden bakenfor. Hans arbeidere gjorde havnen dypere og benyttet overskuddet til å bygge en undervannsmolo som bølgebryter foran havnen. I selve byen ble vegene og plassene brolagt i en byplanlegging som hadde en utforming i rette vinkler. Hovedgaten var 10 stadia (rundt 1,76 km) lang. Rundt byen ble forsvarsmur reist, rundt 6 km lang. På den ene siden av havnen, på øya Zephyria, ble det reist et stort befestet palass, posisjonert til å ha utsikt både mot havs som mot innlandet, mulige retninger som en eventuell fiende kunne angripe. Det ble også bygd brønner og vakttårn som en del av forsvarsverket, men også et teater i gresk stil og tempel for krigsguden Ares.
Maussolos og deretter Artemisia benyttet store mengder av skattepengene til å utsmykke byen. De bestilte statuer, og reiste templer og bygninger i skinnende marmor. Da Maussolos døde i 353 f.Kr, begynte hans hustru, søster og etterfølger Artemisia byggingen av en storstilt minnesmerke etter ham, plassert sentralt på en høyde midt i byen. Hun døde selv i 351 f.Kr., av sorg ifølge Cicero, I henhold til Plinius den eldre fortsatte arbeidet av arbeiderne på gravmonumentet etter hennes død, «ettersom det var samtidig et minnesmerke av hans egen berømmelse og av skulptørenes kunstart», og fullførte det i 350 f.Kr. Dette gravmonumentet til Maussolos ble kjent som «mausoleum», hvilket ga opphav til dette ordet, og ble et av de syv underverker i den antikke verden. Mausoleet i Halikarnassos var ca. 140 meter i høyde og omgitt på alle fire hjørnene av 36 marmorsøyler, ni på hver av de fire sidene. Disse ble prydet med skulpturelle relieffer gjort på hvert hjørne av fire kjente greske skulptører.
Hennes bror Idrieus etterfulgte Artemisia og han ble igjen etterfulgt av sin hustru og søster Ada da han døde i 344 f.Kr. Ada ble veltet av tronen av sin bror Pixodaros i 340 f.Kr. Da han døde i 335 f.Kr. var det hans svigersønn, en perser ved navn Orontobates, som mottok posisjon som satrap av Karia fra den persiske kongen Dareios III
Emporia State University
Emporia State University er et delstatseid universitet i Kansas i USA. Det har hovedcampus i byen Emporia. Grunnleggelsen var i 1863.
Det var i 2006 immatrikulert i alt 6 473 studenter ved Emporia, opp til doktorgradsnivå. Skolepengene pr år var samtidig US$ 3 586 for studenter fra Kansas.
Halikarnassos
Aleksander den stores erobring
Etter at Ada var blitt avsatt av sin bror Pixodaros forsøkte han å tilpasse seg den nye stormakten i Hellas, kongeriket Makedonia. Ada trakke seg tilbake til festningen Alinda (Ἄλινδα) i nordlige Karia. Orontobates lot Memnon av Rhodos, den greske hærføreren av de greske leiesoldatene i persisk tjeneste, gjøre Halikarnassos til en av sine baser for å stå imot angrep fra Aleksander, Makedonias nye hersker. Aleksander gikk inn i Karia i 334 f.Kr., året etter at Pixodaros var død. Ada unngikk å få Alinda erobret ved å overgi seg og formelt adoptere Aleksander som sin sønn, noe som skaffet ham sympati blant de andre byene i Karia. Som motytelse anerkjente han henne som dronning av Karia, og i henhold til Strabon kommanderte hun de kariske styrkene ved beleiringen av Halikarnassos.
Erobringen av Halikarnassos høsten 334 f.Kr. viste seg å bli vanskelig da byens forsvarsmurer var i utmerket stand. Den persisk flåten lå i havnen, og byen hadde en sterk garnisonen av både persiske og greske leiesoldater ledet av Memnon. Aleksander måtte vente til ha fikk tilsendt en ny oppfinnelse, katapulter, i angrepet på byen, noe som førte til store ødeleggelser. Et problem var at Aleksander ikke hadde en flåte, mens perserne kunne skaffe nye forskninger sjøvegen. Å sulte ut byen var ikke mulig og storme murene var også vanskelig. Da Aleksander forsøkte et overraskelsesangrep mot nordmuren, angrep Memnons styrker fra Myndosporten mot makedonernes høyre flanke, og kun disiplinen til Aleksanders veteraner forhindret katastrofe. Likevel lyktes et makedonsk angrep gjennom dalen på høyre side, og akropolis og den nedre byen ble erobret etter voldsom strid. Memnon satte byen i brann da han ikke kunne stå imot lengre. Festningen på Zephyria holdt fortsatt stand ytterligere et år, og samtidig hadde Aleksander tapt flere måneder, mens det strategiske initiativet gikk over til Dareios III av Persia som kunne samle en hær i øst. Aleksander ga styret av byen tilbake til Hekatomnos' dynasti, representert ved Ada, mens han selv var blitt hennes arving.
Senere historie
Ikke lenge etter beleiringen mot borgerne i Halikarnassos et gymnasion som gave fra den hellenistiske Ptolemaios i Egypt, og byen bygde til hans ære en stoa. Etter erobringen var byen helt ødelagt, og selv om den reiste seg igjen, fikk den aldri tilbake den betydning den hadde tidligere. Cicero skrev langt senere at den var bortimot forlatt.
Halikarnassos er nevnt i Første Makkabeerbok som blant de byene som konsul Lucius sendte brev til angående et forbund mellom Roma og den jødiske ypperstepresten Simon. Romerne ga senere den jødiske kolonien tillatelse til å bygge en synagoge ved kysten. I kristen tid fortelles det om tre biskoper fra byen: en som ble sendt til konsilet i Kalkedon i 451 e.Kr., en som i 536 ble fordømt for aftartodoketisme, og en som i 553 ble sendt til andre konsil i Konstantinopel. Ved andre konsil i Nikea i 787 var bispesetet også representert, men med diakon.
Johanniterridderne fra Rhodos tok Halikarnassos i besittelse i 1402, og oppførte på begynnelsen av 1400-tallet på halvøya ved havnens østside en festning tilegnet den hellige Peter, Petronion, derav det nåværende navnet Bodrum. For å bygge festningen benyttet man Mausollos gravmonument som steinbrudd, og hvor marmorblokkene ble anvendt i festningsmuren, delvis brent til kalk. På begynnelsen av 1500-tallet falt byen inn under Det osmanske rike.
Astana Qazaqstan Team
Astana Qazaqstan Team er et sykkellag, sponset av en kasakhstansk investorgruppe og oppkalt etter hovedstaden Astana. Laget fikk ProTour-lisens foran 2007-sesongen.
Tour de France 2007
Lagets kaptein Aleksandr Vinokurov var den største forhåndsfavoritten, men han var utsatt for en velt på en tidlig etappe. Han kom sterkt tilbake og vant den 13. (tempo) og 15. etappen. Dagen etter ble det offentliggjort at Vinokurov hadde testet positivt for bloddoping etter den 13. etappen, og det endte med at hele laget måtte laget trekke seg ut av rittet. Andreas Klöden og Andrej Kasjetsjkin var på det tidspunkt henholdsvis nummer fem og åtte i sammendraget, og Astana ledet lagkonkurransen. Senere ble Vinokurov kastet ut av laget, og laget valgte å ta én måneds pause.
Halikarnassos
Arkeologi
Fra 1856 begynte engelskmannen Charles Thomas Newton omfattende utgravninger og undersøkelser i Halikarnassos. Hans hensikt var først og fremst å gjenfinne levninger av mausoleet, men avdekket i tillegg de viktigste punktene i den antikke byens topografi. Han slo fast at mausoleet besto av fem deler — et fundament eller podium, et pteron (begrepet ble benyttet av Plinius den eldre) eller innhegning av søyler, en pyramide, en sokkel og stridsvogngruppe. Fundamentet var bygd av blokker av grønnstein, bekledd med marmor og dekket med utskjæringer av kuer. Rundt denne var det antagelig statuegrupper. Pteron besto av, i henhold til Plinius' beskrivelse, av 36 joniske søyler som lukket inn en kvadratisk cena. Mellom søylene sto antagelig enkeltstående statuer. Fra de deler som har blitt gjenfunnet, synes det som om hovedfrisen av pteron representerte kamper mellom grekere og amasoner. I tillegg var det også mange fragmenter i legemestore skulpturer av dyr, ryttere og lignende som antagelig tilhørte fronton. Over pteron steg pyramiden, opprettet med 24 trinn til en pidestall som ble toppet med en skulpturgruppe av en stridsvogn og med Mausollos og en hjelper. I British Museum finnes det en statue av hva som antas å forestille Mausollos, og som kan gi et inntrykk av deler av skulpturgruppen.
Den romerske forfatteren Vitruvius sammenlignet byens form med den halvsirkelformede tilskuerplassen i et gresk teater. Havnen, som åpner seg sørover, går som en bue inn mot byens sentrum. På venstre side går et berg opp fra vannet og på østsiden den lille øya Zephyria, som allerede i romersk keisertid var blitt landfast. I nærheten av denne anla Mausollos en liten, stengt krigshavn som bare kunne erobres fra hans festningspalass som ble oppført rett ved på en høyde på øya. Av krigshavnens gamle molo finnes ennå noe bevart.
Astana Qazaqstan Team
2008
I februar 2008 annonserte ASO at Astana ikke ville få delta i Tour de France på grunn av tidligere tilknytning til dopingskandaler. Det betød at Contador ikke fikk sjansen til å forsvare sin Tour-seier fra 2007. Astana var heller ikke invitert til Giro d'Italia, men fikk likevel invitasjon kun en uke før start. Contador vant Giro d'Italia, og tok også seieren i Vuelta a España, med lagkamerat Levi Leipheimer på andreplass.
Halikarnassos
Arkeologi
Forsvarsmuren rundt byen hadde en også en form som en halvsirkel hvorfra det med hensyn til terrenget skjøt ut en tunge mot nord. Inntil havnen lå torget, og nord for den, omtrent halvveis oppfor, lå restene av mausoleet. Enda lengre nord på en stor terrasse med tunge støttesøyler ligger grunnen for et jonisk tempel for Ares. I tempelet fantes det et tempelbilde i akrolitt. Den er både tilskrevet henholdsvis Leochares og Timotheos. Videre finnes rester av et teater, en søylehall som i henhold til en innskrift var tilegnet «Apollon og kong Ptolemaios», romerske villaer, tempel for Demeter, Persefone og andre. Vegene fra Halikarnassos som gikk til de nærmeste store byene, Myndos i vest og Mylasa i nordøst, er ennå synbare.
Eksterne lenker
בודרום Bodrum
Astana Qazaqstan Team
2009
25. september 2008 ble det bekreftet at tidligere Tour de France-vinner Lance Armstrong ville gjøre comeback og kjøre for laget i 2009-sesongen. I tillegg til Armstrong kom også en annen tidligere Discovery-rytter, Jaroslav Popovytsj, på plass. Haimar Zubeldia var også blant nykomlingene på laget.
I mai ble det kjent at laget hadde store økonomiske problemer, og de hadde problemer med å betale sine ansatte. UCI satte frist til 31. mai for å få løst situasjonen, ellers ville laget bli suspendert. På 7. etappe i Giro d'Italia startet lagets ikke-kasakhiske ryttere i trøyer der navnene til sponsorene som ikke hadde oppfylt sine forpliktelser var fjernet. I juni klarte de å komme fram til en løsning.
Lost in Translation
Lost in Translation er en amerikansk-japansk Oscar-belønnet film fra 2003. Filmen er produsert, regissert og skrevet av Sofia Coppola, datter til Francis Ford Coppola. Filmen fikk Oscar for beste originalmanus, og ble nominert til tre andre, deriblant Oscar for beste regi.
Handling
Et drama med elementer av komedie og romanse. Filmen dreier seg rundt den aldrende skuespilleren Bob Harris (Bill Murray) og den nylig uteksaminerte collegestudenten Charlotte (Scarlett Johansson), som utvikler en unik nærhet etter et tilfeldig møte i et stort Tokyo-hotell. (Det dreier seg om Park Hyatt Hotel i Tokyo, og mye av handlingen utspiller seg i New York Bar i hotellets 52. etasje.) Filmen tar for seg ensomhet, fremmedgjøring, søvnløshet, eksistensiell kjedsomhet og kultursjokk mot bakteppet av det moderne japanske bylandskapet.
Mfecane
Mfecane (zulu for «knusingen» eller «spredningen»; på sotho kalt Difaqane eller Lifaqane; «tvunget migrasjon»), også kalt den store urotiden, er et afrikansk begrep som betegner de første tiårene i det nittende århundre, eller fra ca. 1815 til 1840, i Sør-Afrikas historie, en periode kjennetegnet av kaos, lange folkevandringer og krig mellom de afrikanske stammene i området, og da særlig nguniene, som inkluderer zuluene, sothoene, xhosaene og swaziene, som på grunn av mfecane spredte seg over store områder, fra iMpuma-Koloni til Tanzania, fra deres opprinnelige bosted i dagens iKwaZulu-Natali.
Da zuluhøvdingen Shaka i 1816 opprettet det militaristiske Zuluriket i området mellom elvene Tugela og Pongola, førte styrkene hans til en rekke kriger og splittelser med de andre folkeslagene i regionen. Dette var bakgrunnen for mfecane, som deretter spredte seg utover. Folkevandringene førte til at nguniene forsøkte å dominere folkene i områdene de utvandret til, og førte til omfattende krigføring, sammenslutning med andre grupper, slik som ndebelene, fenguene og makololoene, og til opprettelsen av nye stater, slik som for eksempel den moderne staten Lesotho.